Eiropa mūs nesapratīs
"Eiropa mūs nesapratīs" ir grupas "Labvēlīgais Tips" 2001. gadā izdotais sestais studijas albums. Albuma nosaukums radās pēc grupas piedalīšanās 2001. gada Eirovīzijas dziesmu konkursa Latvijas nacionālajā atlasē ar dziesmu "Koka klucis Konstantīns". Albums tika nominēts 2001. gada Latvijas mūzikas ierakstu gada balvai kā labākais popmūzikas albums, savukārt "Koka klucis Konstantīns" tika izvirzīts nominācijā labākā pop dziesma. Starp populārākajām albuma dziesmām ir arī tituldziesma "Eiropa mūs nesapratīs", kā arī dziesmas "Dubļi mani dubļi", "Smilšu krāsas portfelīt's" un "Tu mana ģeometriskā".